ธปท.ระบุบาทอ่อนหลุด 36 สอดคล้องสกุลอื่น-เก็งขึ้นดอกเบี้ย ก.ย.
ธปท.ระบุบาทอ่อนหลุด 36 สอดคล้องสกุลอื่น-เก็งขึ้นดอกเบี้ย ก.ย.
7 ก.ย. 2558

นายจิรเทพ เสนีวงศ์ ณ อยุธยา โฆษกธนาคารแห่งประเทศไทย(ธปท.) เปิดเผยว่า วันนี้เงินบาทอ่อนค่าไปแตะระดับ 36.00 บาท/ดอลลาร์ ซึ่งถือว่าเป็นการอ่อนค่าสุดในรอบ 6 ปี 6 เดือน นับตั้งแต่เดือน มี.ค.52
โดยการอ่อนค่าของเงินบาทในขณะนี้ถือว่าสอดคล้องกับทิศทางของค่าเงินสกุลอื่นๆ ในภูมิภาคที่อ่อนค่าลงด้วยเช่นกัน เนื่องจากตลาดมองว่าโอกาสที่ธนาคารกลางสหรัฐ(เฟด)จะปรับขึ้นอัตราดอกเบี้ยในเดือน ก.ย.นี้มีมากขึ้น หลังจากที่สหรัฐประกาศอัตราการว่างงานลดลงแตะระดับ 5.1% และตัวเลขค่าจ้างรายชั่วโมงเฉลี่ยปรับเพิ่มสูงกว่าคาด
ทั้งนี้ ล่าสุด เมื่อเวลา 16.00 น. เงินบาทอ่อนค่าไปแตะระดับ 36.05 บาท/ดอลลาร์